لائوس
لائوس اتا کشور هسته که آسیای ِجنوب‌شرقی وَر دَره. ونه نیشتنگا (=پایتخت) نوم وین‌تیان هسته. لائوس اتا سوسیالیست جمهوری هسته که تک‌حزبی‌ئه.

اینتا کشور اول اتا بخش تایلند جا بیه که تایلندِ شاه اینتا وسر که ونه کشور فرانسویون دَس نَکفه وه ره هِدا فرانسه ره. اینتا کشور مازرونی ۱۴۶۶ سال دله اتا سیوا کشور بیه.

اینتا کشور گتی ۲۳۶۸۰۰ کیلومترموربع هسه و ۵ میلیون نفر جمعیت دارنه. ونه مردم ویشتر بودایی دین ره په‌روو هسنه و وشون کشورِ پیلِ یکا نوم کیپ هسه.

لائوس دریائون و اوقیانوس جه راه نِدانّه و ونه دور-و-وَر فقط ونه همسایه‌ئون ِخاشکی سامون کـَته. لائوس آسئان ِسازمان دله هم دَره. این کشور اسا آسیایِ فقیرترین کشورون جه حیساب وانه.

تاریخ 
اینتا کشور اول اتا بخش تایلند جا بیه که تایلندِ شاه اینتا وسر که ونه کشور فرانسویون دَس نَکفه وه ره هِدا فرانسه ره. این منطقه اون گادِر سه‌تا شائی مملکت جه تقسیم بی‌یه که متحد بَیینه و وشون نوم لائوس بگردسته.

لائوس ره جاپون ِارتش سال ۱۹۴۵ بَییت بی‌یه و بعد ِاون که جاپونی‌ها بوردنه، ات‌که این منطقه مستقل بیّه ولی اَی دِباره فرانسه وه ره بَییته و سال ۱۹۴۹ اتا شه‌گردونی (=خودمختاری) هِدا وشون ره. لائوس سال ۱۹۵۳ مستقل بیه و اتا مشروطه پادشائی، سیساوانگ ونگ نوم، ونه سر حکم کارده. این کشور دله اتا گتِ دله‌یی جنگ (=جنگ داخلی) شروع بیّه و آخرسری کمونیستون ِحزب، پاتت لائو نوم، سال ۱۹۷۵ جنگ ره بَوِرده.

مردم 
۵۵ درصد مردم این کشور دله لائو، ۱۱ درصد خمو، ۸ درصد همونگ و ۲۶ درصد بقیه صدتا قومییت جور-وا-جور دیگه جه هستنه.

تقسیمات 
لائوس ۱۶ استان (qwang) و اتا بخش (Nakhonluang ViengChan) دانه که شامل وینتیان وانه. هر استان چنتا شهرستون (muang) و دهستون (baan) جه تقسیم وانه.

دپت چرخه‌توئون 
 سیام

منابع 

 مشارکت‌کنندگان ویکی‌پدیا، "Laos"، ویکی‌پدیای انگلیسی، دانشنامه آزاد، (نسخه ۱۵ ژوئیه ۲۰۰۶).
 Wikipedia contributors، "Laos،" Wikipedia, The Free Encyclopedia, http://en.wikipedia.org/w/index.php?title=Laos&oldid=490304956 (accessed May 5, 2012).

 
آسئان
آسیایی کشورون
فرانسوی‌زوون کشورون
فرانسه قدیمی مستعمرات
جاپون قدیمی مستعمرات
سوسیالیست کشورون